text: Kaanaadaan ajjeechaa fi dararaan Muslimoota Rohingiyaa irratti raawwatame duguuggaa sanyii tahuu labsite
text: #000003
text: UN garee ogeeyyotaa hundeessuun ajjechaa fi dararaa Miyanmaar keessatti Muslimoota Rohingiyaa iratti raawwatame ilaalchisee , qorannoo geggeessaa ture ji’a dabre keessa ifa godhuun isaa ni yaadatama. UN gabaasa qorannoo kanaan, Miyanmaar keessatti Muslimoota Rohingiyaa irratti Yakki duguuggaa sanyii kan raawwatame tahuu ibse. Paarlaamaan Kaanaadaa Khamiisa kaleessaa bu’aa qorannoo UN kana sagalee guutuun raggaasise.
text: #000004
text: Wixineen seeraa paarlaamaan Kaanaadaa raggaasise kun, ajjeechaa fi dararaa Muslimoota Rohingiyaa irratti raawwatame bal’inaan kan ibsu yoo tahu, waraanni mootummaa Miyanmaarii fi hordoftoonni amantaa Bud’haa, Muslimoota Rohingiyaa irratti ajjeechaa jumlaa, gudeeddaa, ganda guutuu ibiddaan gubuu dabalatee Yakka dhala namaa hunda kan raawwatan tahuu ibsa.
text: #000005
text: Gareewwan mirga namoomaatiif falman, labsii Kaanaadaa kana mootummaa Miyanmaar fi gareewwan duguuggaa sanyii kana keessaa harka qaban hunda, mana murtii addunyaatti dhiheessuudhaaf tarkaanfii murteessaa tahe jechuun jajan. Dabalataanis dhaabbanni mootummoota gamtoomanii qorannoo isaa kana mana murtii addunyaa (ICC)tti akka ergu gaafatanii jiru.
text: #000006
text: Muslimmoonni Rohingiyaa 700,000 ol tahan ajjeechaa fi dararaa August/2017 Myanmaar kutaa Rakhaayin keessatti raawwatame jalaa baqachuudhaan, Bangilaadish keessa kan qubatan tahuun ni beekama.
text: #000007
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000015